कुछ बातें तो शायद स्पष्ट हो पा रही हैं कि व्यक्ति की जन्मजात और स्वाभाविक प्रवृत्तियों का दमन बहुत घातक परिणाम देता है. व्यक्तित्व के निर्माण में जितना योग परिवेश का होता है, उससे कहीं अधिक इन सहजात गुणों का होता है. ये गुण अनुवांशिक और प्राकृतिक रूप से बच्चे में आते हैं. इन सहजात गुणों को जब अनुकूल परिवेश मिल जाता है तो एक रचनात्मक व्यक्तित्व सामने आता है. इसके उलट अगर इनमें प्रतिकूल संबन्ध हुए तो या तो विध्वंशक व्यक्तित्व बनते हैं या फिर निरर्थक. दूसरी बात यह कि रचनात्मकता की उपेक्षा कई बार क्रूर मनोवृत्तियों में बदल जाती है. आप कभी ध्यान से देखें तो पायेंगे कि दुनिया के जितने भी दुर्दान्त अपराधी हुए हैं सब बहुत प्रतिभाशाली थे. किसी न किसी कला के बीज उनमें भी आपको ज़रूर मिलेंगे. किसी न किसी रूप में इन बीजों की दमन ज़रूर हुआ होगा कि हिटलर जैसे लोग बने.